recursal/SuperWikiNEXT-32B huggingface dataset:
**கார்ட்டோசாட்-2பி** (*Cartosat 2B*) என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். 694 கிலோ எடையுள்ள இந்த கோளானது இந்திய விண்வெளி ஆய்வு மையத்தின் பதினேழாவது இந்தியத் தொலையுணர்வு செயற்கைக்கோள் ஆகும். இது 116 கிலோ அல்ஜிரிய செயற்கைக்கோள், கனடா ( டோர்ரொண்டோ பல்கலைக்கழகம்) மற்றும் சுவிசர்லாந்தின் இரு நானோ செயற்கைக்கோள்கள், ஸ்டுட்சாட் (STUDSAT), ஒரு பிகோ செயற்கைக்கோள் (1 கிலோ எடை விட குறைந்தது) ஆகியவற்றோடு 2010 சூலை 12 ஆம் நாளன்று ஸ்ரீகரிகோட்டா ஏவுதளத்தில் முனைய துணைக்கோள் ஏவுகலத்தினால்(PSLV-C15) செலுத்தப்பட்டது..

இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 பாகை அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.

சூலை 22, 2010 அன்று கார்டோசாட்-2பி தனது விண்வெளிப் பாதையில் இருந்து அலகாபாத்தின் கோட்டை, திரிவேணி சங்கம் மற்றும் மதுரையின் மீனாட்சி அம்மன் கோவில் ஆகியற்றை படம் எடுத்த புகைப்படங்களை வெளியிடப்பட்டது. இந்த புகைப்படங்கள் 0.8 மீ பிரிதிறன் உடையது என்பது குறிப்பிடத்தக்கது. அதாவது 0.8 மீ உயரம் உள்ள பிம்பப்புள்ளியைக் கூட புகைப்படங்களில் தெளிவாய் காணலாம். 64 கிகா பைட்டுகள் கொள்ளளவு கொண்ட திண்மநிலைப் பதிவி இவ்வகையான புகைப்படங்களை பதிவு செய்ய அந்த கோளில் பொருத்தப்பட்டுள்ளது .

புதிய தொழில்நுட்பங்கள்
----------------------

கார்ட்டோசாட்-2 விண்ணை அடைந்ததும் சில தொந்தரவுகள் தந்தன. கார்ட்டோசாட்-2எ மேம்பட்ட ஒன்றாக இருந்து வந்தது. ஆனால் தற்போது கார்ட்டோசாட்-2பி பல புதிய தொழில்நுட்பங்களை கொண்டு நன்கு மேம்பட்ட புவிநோக்குச் கோளாக விளங்குகிறது. இதில் இரண்டு ஆடிகள் கொண்ட ஒற்றை அச்சு ஒளிப்படக் கருவி பொருத்தப்பட்டிருகிறது. இது கரிமப் பூச்சு வலுவூட்டு நெகிழி அடிப்படையிலான ஒளிக் கட்டகம், குறைந்த எடை, பெரிய வடிவ ஆடிகள், JPEG தரவு குறுக்கம், மேம்பட்ட திண்மநிலைப் பதிவி, உயர்-முறுக்கு எதிர்வினை சக்கரங்கள் மற்றும் அதிசெயல்திறன் கொண்ட விண்மீன் உணரிகள் போன்ற பல தொழில்நுட்பங்களைக் கொண்டதாகும்.

கலைச்சொற்கள்
------------

*

மேற்கோள்கள்
-----------

1. 1 2 3 4 5  "CARTOSAT - 2A". 2008-04-30 அன்று மூலம் பரணிடப்பட்டது. 2010-07-31 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2013-01-21 அன்று மூலம் பரணிடப்பட்டது. 2010-07-30 அன்று பார்க்கப்பட்டது.
3. ↑  "ISRO to launch more satellites this year". 12 Jul 2010. 15 ஜூலை 2010 அன்று மூலம் பரணிடப்பட்டது. 12 Jul 2010 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2010-07-24 அன்று மூலம் பரணிடப்பட்டது. 2010-07-30 அன்று பார்க்கப்பட்டது.
5. ↑
6. ↑

மேலும் பார்க்க
--------------

* கார்ட்டோசாட்-2
* கார்ட்டோசாட்-2எ
**சராய்காட்**, இந்திய மாநிலமான அசாமின் குவகாத்திக்கு அருகில் உள்ள ஊர். இது பிரம்மபுத்திரா ஆற்றின் வடக்கு கரையில் அமைந்துள்ளது. இந்த ஊரில் உள்ள பாலம் சாலைவழிப் போக்குவரத்துக்கும், ரயில்வழிப் போக்குவரத்தும் ஏதுவாக இருக்கிறது. சராய்காட் பகுதியில் மார்ச் 1671ல் அகோம் பேரரசுக்கும், முகலாயப் பேரரசுக்கும் இடையே போர் நடைபெற்றது. போரில் முகலாயர்கள் தோற்றனர்.

பிரம்மபுத்திரா ஆற்றின் மீது கட்டப்பட்ட சராய்காட் பாலத்தின் அடியில், சராய்காட் போரில் முகலாயர்களை வென்ற அகோம் பேரரசின் படைத்தலைவர் லச்சித் பர்பூக்கன் நினைவுப் பூங்காவும், சிலாராய் பூங்காவும் 1962ஆம் ஆண்டில் அப்போதைய இந்திய பிரதமராக இருந்த ஜவகர்லால் நேருவால் திறந்து வைக்கப்பட்டது. இந்த பாலம் வடகிழக்கு எல்லைப்புற இரயில்வேயின் பயன்பாட்டுக்காக கட்டப்பட்டது.

சராய்காட் பாலத்தின் ஐம்பதாண்டு நிறைவை ஒட்டி எடுக்கப்பட்ட படம்

இதனையும் காண்க
--------------

* சராய்காட் போர்
* சராய்காட் போர் நினைவுப் பூங்கா
* லச்சித் பர்பூக்கன்

சான்றுகள்
---------

விக்கிமீடியா பொதுவகத்தில்,  
 ***சராய்காட்***   
என்பதின் ஊடகங்கள் உள்ளன. 


1. ↑  Battle of Saraighat
2. ↑  லச்சித் பர்ஃபூக்கன்: ராட்ஷச வேடமிட்டு முகலாய விரிவாக்கத்தை எதிர்த்துப் போரிட்ட அசாமிய வீரன்
3. ↑  Saraighat Bridge of Assam - bridging the gap பரணிடப்பட்டது 2013-06-16 at the வந்தவழி இயந்திரம் *India-north-east.com*
4. ↑

* பரணிடப்பட்டது 2007-05-28 at the வந்தவழி இயந்திரம்
**கார்த்தி செல்வம்** (*Selvam Karthi* ) இந்தியாவின் தமிழ்நாட்டைச் சேர்ந்த ஒரு வளைதடிப் பந்தாட்ட வீரராவார். 2001 ஆம் ஆண்டு செப்டம்பர் மாதம் 1 ஆம் தேதியன்று இவர் பிறந்தார். இந்திய வளைதடிப் பந்தாட்ட அணியில் கார்த்தி ஒரு முன்கள ஆட்டக்காரராக விளையாடுகிறார். 2022 ஆசிய கோப்பை போட்டியில் விளையாடும் இந்திய தேசிய அணியில் ஓர் உறுப்பினராகவும் உள்ளார்.

ஆரம்ப கால வாழ்க்கை
------------------

கார்த்தி இந்தியாவின் தமிழ்நாடு மாநிலத்தில் உள்ள அரியலூர் என்ற ஊரைச் சேர்ந்தவர். இவரது தந்தை செல்வம் அரசு கல்லூரியில் காவலாளியாக பணிபுரிகிறார். இவருடைய குடும்பத்தில் பிறந்துள்ள மூன்று குழந்தைகளில் இரண்டாவது குழந்தை கார்த்தி செல்வம் ஆவார். 

தமிழ்நாடு அரசின் அதிகாரப்பூர்வ விளையாட்டு அமைப்பான விளையாட்டு மேம்பாட்டு ஆணையத்தின் கீழ் செயல்பட்டு வந்த கோவில்பட்டியில் உள்ள விளையாட்டு விடுதியில் வளைதடி பந்தாட்ட வீரராக கார்த்தி பயிற்சி பெற்றார். 2022 ஆம் ஆண்டு நிலவரப்படி, அவர் கோவில்பட்டிக்கு அருகிலுள்ள எசு.எசு.துரைசாமி மாரியம்மாள் கலைக் கல்லூரியில் பட்டப்படிப்பைத் தொடர்ந்தார்.

தொழில்
------

2018 ஆம் ஆண்டில், இளையோர் தேசிய வெற்றியாளர் போட்டியில் தமிழ்நாட்டிற்காக விளையாடுகையில் தொடர்ச்சியான சிறந்த செயல்பாட்டிற்குப் பிறகு கார்த்தி 21 வயதுக்குட்பட்டவர்களுக்கான இந்திய தேசிய அணியில் சேர்க்கப்பட்டார்.  2022 ஆம் ஆண்டு மே மாதத்தில் இவர் ஆசிய கோப்பைக்கான இந்திய அணியில் ஒருவராக இடம் பெற்றார். மாரீசுவரன் சக்திவேலுடன் இணைந்து, கடந்த 13 வருடங்களில் தமிழ்நாட்டிலிருந்து இந்திய தேசிய அணிக்குத் தெரிவான முதல் நபர் கார்த்தி செல்வன் ஆவார்.

மேற்கோள்கள்
-----------

1. ↑  "India vs Pakistan Asia cup-அறிமுகப் போட்டியிலேயே கோல் அடித்து தமிழக வீரர் கார்த்தி சாதனை - இந்தியா-பாகிஸ்தான் டிரா". *News18 Tamil*. 2022-05-23. 2022-05-23 அன்று பார்க்கப்பட்டது.
2. 1 2  "For Junior Men's Hockey Striker S Karthi, hopes are pinned on hockey for a financially stable life". *Hockey India* (ஆங்கிலம்). 9 January 2021. Archived from the original on 23 மே 2022. 23 May 2022 அன்று பார்க்கப்பட்டது.CS1 maint: unfit url (link). *Hockey India*. 9 January 2021. Archived from the original on 23 May 2022. Retrieved 23 May 2022.
3. ↑  Dass, S. Godson Wisely (12 May 2022). "Two Kovilpatti players make it into Indian hockey squad". *The New Indian Express*. .
4. ↑  மே 23, பதிவு செய்த நாள்:; 2022. "கடைசி நேரத்தில் இந்தியா 'டிரா' \* கோல் அடித்து அசத்திய கார்த்தி செல்வம்". *Dinamalar*. 2022-05-24 அன்று பார்க்கப்பட்டது.CS1 maint: extra punctuation (link)
5. ↑  "Asia Cup 2022: In Tamil Nadu, All Eyes Are On Two Youngsters Who Ended A 13-Year Hockey Drought" (in en). 23 May 2022. .

புற இணைப்புகள்
--------------

* வளைதடி பந்தாட்டம் இந்தியாவில் செல்வம் கார்த்தி சுயவிவரம்
**கொங்கணதேசம்** (அல்லது) **சௌராஷ்டிரதேசம்** மகாராட்டிரதேசத்திற்கு வடக்கிலும், விந்தியமலையின் தெற்கு அடிவரம் முதல் மேற்குக்கடற்கரை ஓரமாய் **பாண்டுரங்கபுரம்** வரை சம்மான,சதுரமான பூமியில் பரவி இருந்த தேசம். இதற்கு சௌராஷ்டிரதேசம் என்ற பெயரும் உண்டு.

இருப்பிடம்
----------

இந்த தேசத்தின் தெற்குபாகத்திற்கு ஜில்லகம் என்ற ஒரு உபதேசமுண்டு. இந்த தேசத்தின் மேற்கு கடற்கரை ஓரமாய் பெரிய மலைகளும், கற்பாறைபூமிகளும், மிருதுவாகவும், செழிப்பும் நிறைந்தும் காணப்படுகிறது.

மலை, காடு, விலங்குகள்
---------------------

இந்த தேசத்திற்கு கிழக்கில் அதிகமான அளவில் சிறு மலைகளும், அருகில் தண்டகாரண்ய வனமும் உள்ளது. தென்கிழக்கில் சாத்புரா என்னும் பெரிய மலை உள்ளது. இதை ஒட்டி சிறிய காடுகளும், அவைகளில் மான், கரடி, பன்றி, புலி, குரங்கு, குயில், மயில், அணில் ஆகிய விலங்குகள் அதிகமாக இருக்கும்.

நதிகள்
------

இந்த தேசத்தின் நதிகள் தென்கிழக்கிலிருக்கும் **சாத்புரா** மலையிலிருந்தும், சிறு, சிறு நதிகள் தெற்கு, வடக்கு பூமியை செழிக்கச்செய்து கிழக்கு முகமாகசென்று கடலில் இணைகிறது. இந்த நதிக்கு **கோதாவரி** என்று பெயர்.

விளைபொருள்
----------

இந்த தேசத்தில் கடலை, கொள்ளு, பருத்தி முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 156 -
**கார்டோசாட்-2** என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது சுமார் 680 கிலோ எடையுடன் நிலப்பட வரைவியல் துறைக்காக இந்தியாவில் பயன்படுத்த விண்ணில் ஏவப்பட்டதாகும். இதனை முனைய துணைக்கோள் ஏவுகலத்தினால் 2007 சனவரி 10 ஆம் நாளன்று ஏவப்பட்டது.

கார்ட்டோசாட்-2 மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கும் கலைநிலையான சகலநிறமுணர் (சநிமு) படம்பிடி கருவியை கொண்டதாகும். பூமியின் வரைப்பாதையை இந்த உயர் நுணுக்க சநிமு படம்பிடிக் கருவிகள் 9.6 கி.மீ தொலைவாகவும், அதன் இட நுணுக்கத்தை 1 மீ-க்கு குறைவாகவும் எடுக்கக் கூடியது. இந்த செயற்கைக்கோள் 45 கோண அளவில் பூமியை நோக்கித் திருப்பவும், அதே போல் அதன் சுற்றுப்பாதையை நோக்கி திருப்பவும் முடியும்.

கார்ட்டோசாட்-2 ஒரு குறித்தக் காட்சிப் புள்ளியின் ஒளிப்படத் தொகுதியை தரும் அளவிற்கு மேம்பட்ட ஒரு தொலையுணர்வு செயற்கைக்கோள் ஆகும். இந்த செயற்கைக்கோளின் புகைப்படத்தைக் கொண்டு விவரமான வரைபடம் தயாரிப்பதும், பிற நிலப்பட வரைவியல் பணிகளைச் செய்வதும், கிராம புற மற்றும் நகர கட்டுமான, மேம்பாட்டு திட்டங்களுக்கும், புவியியல் மற்றும் நில விவர அமைப்பிற்கும் பயன்படுத்தப்படுகிறது.

இந்த செயற்கைக்கோளிடம் இருந்து கிடைத்த முதல் ஒளிப்படத் தொகுதியானது சனவரி 12, 2007 ஆம் ஆண்டு கிடைத்தது. அது சுமார் 280 கி.மீ தொலைவுடன் ஷிவாலிக் பகுதியில் இருந்து டெல்லி வரை கொண்டதாகும். மற்றொரு தொகுதியாக சுமார் 50 கி.மீ தொலைவுள்ள கோவாவின் இராதா நகரி பகுதியில் இருந்து சகோன் பகுதி வரை கொண்டதாகும். ஹைதராபாதில் உள்ள ஷட்நகர் தேசிய தொலையுணர்வு அமைப்பின் தரவு உள்வாங்கு நிலையத்தில் கிடைத்த முதல் ஒளிப்பட தொகுதியானது உயர்மட்ட ஒளிப்படக் கருவியின் உன்னத செயலை நிரூபித்தது.

மேலும் பார்க்க
--------------

* கார்ட்டோசாட்-2ப
**சரஸ்வதி ரானே** (அக்டோபர் 4, 1913 - அக்டோபர் 10, 2006) கிரானா கரானா இசை வடிவத்தை தோற்றுவித்த உஸ்தாத் அப்துல் கரீம் கானின் (1872-1937) மகளான இவர் இந்துஸ்தானி இசை வகையில் இந்திய பாரம்பரிய பாடகர் ஆவார். இவரது குடும்பம் நீண்ட மற்றும் சிறந்த இசை பாரம்பரியம் கொண்டது. இவர் கிரானா கரானா இசை பாணியின் குரல் இசை ஆரம்ப பயிற்சியை அவரது மூத்த சகோதரர் சுரேஷ்பாபு மானே மற்றும் மூத்த சகோதரி கிராபாய் பரோடேகர் ஆகியோரிடமிருந்து பெற்றார்.  பின்னர் இவர் குறிப்பாக ஜுகல்பாண்டி பாணியில், மூத்த சகோதரியான கிராபாய் பரோடேகருடன் இணைந்து பாடினார்.

ஆரம்பகால வாழ்க்கை மற்றும் பயிற்சி
---------------------------------

அக்டோபர் 4, 1913 இல் கிரானா கரானாவினை தோற்றுவித்த உஸ்தாத் அப்துல் கரீம் கான் (1872-1937) மற்றும் தாராபாய் மானே ஆகியோருக்கு சாகினாவாக இசைக் குடும்பத்தில் பிறந்து வளர்ந்தார். கணவரிடமிருந்து பிரிந்த பிறகு, இவரது தாயார் தாராபாய், தனது ஐந்து குழந்தைகளுக்கும் மறுபெயரிட்டார். எனவே சாகினா குமாரி சரஸ்வதி மானே ஆனார். இவரது சகோதரர் சுரேஷ்பாபு மானே மூலம் இசை பயில தொடங்கினார். பின்னர் 1930 க்குப் பிறகு, இவர் தனது சகோதரி கிராபாய் பரோடேகரிடமிருந்தும் கற்கத் தொடங்கினார். 

இவரது இசை அறிவை மேம்படுத்துவதற்காக, அல்லாடியா கானின் மருமகன், ஜெய்ப்பூர் கரானாவின் உஸ்தாத் நாதன் கான், பேராசிரியர் பி. ஆர். தியோதர் மற்றும் குவாலியர் கரானாவின் பண்டிட் மாஸ்டர் கிருஷ்ணாராவ் ஃபுலாம்பிரிகர் போன்ற பல்வேறு கரான்களின் உஸ்தாத்களிலிருந்தும் அவருக்கு டேலீம் (பயிற்சி) கிடைத்தது.

தொழில்
------

சரஸ்வதிபாய் தனது இசை வாழ்க்கையை ஏழு வயதிலேயே *சங்கீத் செளபத்ரா,* *சங்கீத் சன்ஷய்கல்லோல்*, *சங்கீத் ஏகாச் பியாலா* போன்ற இசை நாடகங்களில் மேடை நடிப்பால் தொடங்கினார். சிறு வயதிலிருந்தே, அதாவது, 1929 முதல், இவர் பால்கந்தர்வா போன்ற சிறந்த கலைஞர்களுடன் முக்கிய வேடங்களில் நடிக்கத் தொடங்கினார். 

1933 ஆம் ஆண்டில், இவர் அகில இந்திய வானொலியில் நிகழ்ச்சியைத் தொடங்கி, பொது நிகழ்ச்சிகளில் இருந்து ஓய்வு பெறுவதாக அவர் அறிவித்த 1990 ஆம் ஆண்டு வரை அகில இந்திய வானொலியில் ஒரு சிறந்த கலைஞராக தொடர்ந்தார். 1940 களின் முற்பகுதியிலிருந்து 1980 களின் நடுப்பகுதி வரை கன்னியாகுமரி முதல் பெஷாவர் வரை (இப்போது பாகிஸ்தானில்) பல வானொலி சங்க சபைகளில் பங்கேற்ற சில பாரம்பரிய பாடகர்களில் இவரும் ஒருவர். 

இந்தி மற்றும் மராத்தி திரையுலக படங்களுக்கு பின்னணி பாடிய முதல் பெண் கலைஞர்களில் இவரும் ஒருவர். ஆச்சார்யா *ஆத்ரே* இயக்கிய மராத்தி படமான *பயாச்சி தாசி* படத்தில் இவரது முதல் பின்னணி பதிவு இருந்தது. இவர் 1954 வரை இந்த துறையில் இருந்தார். *ராம்ராஜ்யா* என்ற இந்தி திரைப்படத்தில் இவரது பாடல் 'பினா மதுர் மதுர் கச்சு போல் ' இந்தியா முழுவதும் பிரபலமடைந்து உச்சத்தை எட்டியது. அந்த காலங்களில் அதிக அளவில் கிராம்ஃபோன் பதிவுகளை விற்றதற்காக அவருக்கு எச்.எம்.வி விருது வழங்கப்பட்டது. 

பிரபல இயக்குனர் சியாம் பெனகல் இயக்கிய *சர்காம்* (1950), மற்றும் *பூமிகா* (1977) ஆகிய திரைப்படங்களுக்கும் இவர் பின்னணி பாடல் வழங்கினார். 

சி.ராம்சந்திரா, சங்கர்ராவ் வியாஸ், கே.சி டே, மற்றும் சுதிர் பாட்கே போன்ற சிறந்த இசை இயக்குனர்களின் இசையமைப்பில் பாடும் வாய்ப்பு அவருக்கு கிடைத்தது.

குறிப்புகள்
-----------

1. ↑  "Kirana Gharana". 2011-01-28 அன்று மூலம் பரணிடப்பட்டது. 2020-03-25 அன்று பார்க்கப்பட்டது.
2. ↑  Misra, Susheela. *Among contemporary musicians*. .
**வா்கல் சரஸ்வதி கோயில்** *(Wargal Saraswati Temple)* , அல்லது ஸ்ரீ வித்யா சரஸ்வதி கோயில், இந்தியாவின் தெலுங்கானாவில் உள்ள சித்திப்பேட்டை என்னும் மாவட்டதில் அமைந்துள்ள ஒரு இந்து கோயில் ஆகும். இந்து மதத்தில் கல்வியின் தெய்வமாக சரஸ்வதி தேவியை வணங்குகின்றன. இது தெலுங்கானாவில் உள்ள சரஸ்வதி தேவியின் கோவில்களுல் ஒன்றாகும். இந்த சரஸ்வதி கோயிலை காஞ்சி ஷங்கா் மடம் பராமாிக்கிறது. இந்த சரஸ்வதி தேவி கோயிலானது அறிஞரும், பின்பற்றுபவருமான யயவரம் சந்திரசேகர சா்மாவின் முயற்சியால் கட்டப்பட்டது.

± கோயில்

இந்த கோயில் வா்கல் கிராமத்திற்கு அருகில் உள்ள ஒரு மலையில் அமைந்துள்ளது. அதே மலையடிவாரத்தில் வேறு பல தெய்வங்களின் கோயில்கள் உள்ளன: 

* ஸ்ரீ லட்சுமி கணபதி கோயில்
* ஸ்ரீ வித்யா சரஸ்வதி கோயில்
* இறைவன் சனி சச்சாரா கோயில்
* இறைவன் சிவன் கோயில்
* ஒரு சில வைஷ்ணவ கோயில்கள், இப்போது முற்றிலுமாக சேதமடைந்து, "மோலா விக்ரஹாஸ்" இல்லாமல் காணப்படுகிறது.

பல குடும்பங்கள் தங்களின் குழந்தைகளுக்கு அக்ஷரா அபியாசம் ("கற்றல் விழா") செய்ய கோயிலுக்கு வருகை தருகின்றன. கோவில் வளாகத்தில் அனைத்து பக்தா்களுக்கும் இலவசமாக உணவு வழங்கப்படுகிறது. இது நித்ய அன்னதானம் என்று குறிப்பிடப்படுகிறது.

ஒவ்வொரு ஆண்டும் கோவிலில் வசந்த பஞ்சமி மற்றும் ஷரத் நவராத்திாி திருவிழாக்கள் கொண்டாடப்படுகின்றது.  நவராத்திாி முலா நக்ஷத்திரம் ("சரஸ்வதி தேவியின் பிறப்பு நட்சத்திரம்") சரஸ்வதி தேவியை வணங்குவதற்கான மிகச் சிறந்த நாள் ஆகும். இந்த நாளில், கோவிலில் சிறப்பு சடங்குகள் செய்யப்படுகின்றன.

வேத பதசாலா
----------

இந்த கோவிலில் பல மாணவா்கள் வேதங்களைக் கற்பதற்காக ஒரு வளாகத்தில் வேத பதசாலா (வேத பராயண பாரம்பாியத்தில் நிபுணத்துவம் பெற்ற பள்ளி) அமைக்கப்பட்டுள்ளது.

மேலும் காண்க
------------

* List of Hindu temples in India

குறிப்புகள்
-----------

1. ↑  Indian Natural Wealth. "Temples". 5 அக்டோபர் 2012 அன்று மூலம் பரணிடப்பட்டது. 27 August 2012 அன்று பார்க்கப்பட்டது.

வெளி இணைப்புகள்
---------------

* Vargal Vidya Saraswathi Temple - Official site

Hindu Temples in Telangana
**கெல்வின்   
வெப்பநிலை அலகு மாற்றீடு**|  | கெல்வின்இலிருந்து | கெல்வின்இற்கு |
| --- | --- | --- |
| செல்சியசு | [°C] = [K] − 273.15 | [K] = [°C] + 273.15 |
| பாரன்ஃகைட் | [°F] = [K] × 9⁄5 − 459.67 | [K] = ([°F] + 459.67) × 5⁄9 |
| ரேன்கின் | [°R] = [K] × 9⁄5 | [K] = [°R] × 5⁄9 |
| குறிப்பிட்ட வெப்பநிலைகளுக்கு அல்லாது வெப்பநிலை *மாற்றங்களுக்கு*,1 K = 1°C = 9⁄5°F = 9⁄5°R |

**கெல்வின்** (*Kelvin*) என்பது எசுஐ ("SI") முறையின் ஒரு வெப்ப அலகு. இவ்வளவீட்டின் பாகைக் குறியீடு K ஆகும். எசுஐ (SI) அலகு முறையில் உள்ள ஏழு அடிப்படையான அலகுகளில் இதுவும் ஒன்று. வெப்பநிலையை அளக்கப் பயன்படும் அளவீட்டு முறைகளில், இந்த கெல்வின் அளவீட்டை தனிமுழு (absolute) அளவீட்டு முறை என்பர். ஏனெனில், இந்த அளவீட்டின் படி சுழி கெல்வின் வெப்பநிலையானது (0 K) வெப்பவியக்கவியல் (Thermodynamics) கொள்கைகள் மற்றும் கருத்துக்களின் படியும் யாவற்றினும் கீழான அடி வெப்பநிலையாகும். எப்பொருளும் எக்காலத்திலும், இந்த சுழி கெல்வின் வெப்பநிலைக்குக் கீழே செல்லலாகாது. வெப்பநிலையின் முற்றான அடிக் கீழ் எல்லை ஆகும். இக் கெல்வின் வெப்ப அளவீட்டின்படி, நீரானது நீராகவும், நீராவியாகவும், உறைபனியாகவும் ஒரே நேரத்தில் கூடி இருக்கும் முக்கூடல் புள்ளி எனப்ப்படும், சீர்சம நிலையில் (அல்லது சீரிணை இயக்கநிலையில்) இருக்கும் பொழுது, அவ் வெப்பநிலையானது 273.16 K என கணித்துள்ளனர். இதன் செல்சியசு வெப்பநிலையனது 0.01 C ஆகும். இவ்வளவீட்டு முறையானது லார்டு (அல்லது பாரன்) கெல்வின் எனப் பெயர் பெற்ற அயர்லாந்தைச் சேர்ந்த வில்லியம் தாம்சன் (1824-1907) என்னும் இயற்பியல் அறிஞரின் நினைவாக பெயர் சூட்டப்பட்டுள்ளது. வெப்ப இயக்கவியல் அடிப்படையில் ஒரு தனிமுழு வெப்ப அளவீட்டு முறையின் தேவை பற்றி இவர் எழுதியுள்ளார்.

வெப்பநிலை *இடைவெளி*களில் ஒரு பாகை கெல்வின் என்பது ஒரு பாகை செல்சியசுக்குச் சமம். *இடைவெளி* 1 K = *இடைவெளி* 1 °C. பொதுவாக கெல்வின் பாகைகளைப் "பாகை" எனக் குறிப்பிடத்தேவை இல்லை. எடுத்துக்காட்டாக 6 கெல்வின் என்றால் 6 பாகை கெல்வின் என அறியப்படும்.

பிற வெப்ப அளவீட்டு முறைகளுடன் ஒப்பீடு
-------------------------------------

|  |  |  |  |
| --- | --- | --- | --- |
|  | **கெல்வின்(K)** | **செல்சியஸ் (C)** | **பாரன்ஃகைட் (F)** |
| தனிமுழுச் சுழி வெப்பநிலை
(துல்லியமான வரைவிலக்கணம்) | 0 K | −273.15 °C | −459.67 °F |
| உறைபனி உருகும் வெப்பநிலை
(தோராயமாக)  | 273.15 K | 0 °C | 32 °F |
| நீரின் முக்கூடல் புள்ளி
(துல்லியமான வரைவிலக்கணம்) | 273.16 K | 0.01 °C | 32.018 °F |
| நீரின் கொதிநிலை
(தோராயமாக)  | 373.1339 K | 99.9839 °C | 211.9710 °F |

வெப்பநிலை அலகுகளுக்கிடையேயான தொடர்பு அட்டவணை
--------------------------------------------

மேற்கோள்
--------

1. ↑  The ice point of purified water has been measured to be 0.000089 +/- 0.00001 degrees Celsius - see Magnum, B.W. (June 1995). "Reproducibility of the Temperature of the Ice Point in Routine Measurements" (PDF). *Nist Technical Note* **1411**.. பார்த்த நாள்: 2007-02-11.
2. ↑  For Vienna Standard Mean Ocean Water at one standard atmosphere (101.325 kPa) when calibrated solely per the two-point definition of thermodynamic temperature. Older definitions of the Celsius scale once defined the boiling point of water under one standard atmosphere as being precisely 100 °C. However, the current definition results in a boiling point that is actually 16.1 mK less. For more about the actual boiling point of water, see VSMOW water in temperature measurement.
**சரஸ்வதி கோரா**

**சரஸ்வதி கோரா**(28.09.1912-19.08.2006)ஒரு சமூக ஆர்வலர் ஆவார். இறை மறுப்புக் கொள்கை மையத்தின் தலைவராக பல ஆண்டுகள் செயல்பட்டு தீண்டாமை மற்றும் சாதிய அமைப்பு முறைக்கு எதிராக குரல் எழுப்பினார்.

வாழ்க்கை வரலாறு
---------------

1930 ஆம் ஆண்டு சரஸ்வதி தனது கணவர் கோராவுடன் இணைந்து தேவதாசிகள் மற்றும் கைம்பெண்களுக்கு மறுமணம் செய்து வைத்தார். மேலும், சாதிய அமைப்பு தீண்டாமை குறித்து அறிந்து அவற்றை களைய முற்பட்டனர். இவற்றின் காரணமாக 1944 ஆம் ஆண்டு சேவகரம் என்ற இடத்தில் உள்ள மகாத்மா காந்தி ஆசிரமத்திற்கு இரண்டு வாரங்கள் தங்குமாறு சரஸ்வதியையும் அவரது கணவரையும் அழைத்தனர். 
சரஸ்வதி தனது கணவருடன் இணைந்து இறை மறுப்பு கொள்கை மையத்தை 1940 ஆம் ஆண்டு தொடங்கினார். இறை மறுப்பு, பகுத்தறிவு மற்றும் ககாந்தியக் கொள்கைகளின் அடிப்படையில் மனித விழுமியங்களை மேம்படுத்துவதே இவர்களின் குறிக்கோளாக இருந்தது. []

இந்திய விடுதலை இயக்கத்தின் அரசியல் ஆர்வலராக இருந்த போது ஒத்துழையாமை இயக்கத்தில் பங்கேற்றத்தினால் தனது இரண்டரை மாத மகனான நியான்தாவுடன் சிறை சென்றார். []

தனிப்பட்ட வாழ்க்கை
------------------

சரஸ்வதி தன்னுடைய சுயசரிதையான *மை லைஃப் வித் கோரா* என்ற நூலை தெலுங்கு மொழியில் வெளியிட்டார். இவருக்கு உடலில் ஏற்பட்ட நுரையீரல் பாதிப்பினால் 19.08.2006 ஆம் ஆண்டு விசயவாடாவில் இயற்கை எய்தினார்.

விருதுகள்
---------

சரஸ்வதி கோரா,2000 ஆம் ஆண்டு கர்நாடக அரசு அறிவித்த *பஸ்வ புரஸ்கார்* விருதிற்காக தேர்ந்தெடுக்கப்பட்டார். மேலும், மனித நேயத்திற்காக *ஜி. டி. பிரில்லா சர்வதேச* விருது, *ஜாம்னாலால் பஜாஜ்* விருது ஆகியவற்றைப் பெற்றார்.
 ஜானகி தேவி பஜாஜ் விருது  மற்றும் *பொட்டி ஸ்ரீராமலு தெலுங்கு பல்கலைக்கழக* விருது ஆகிய விருதுகளை வழங்கப்பெற்றார்.

மேற்கோள்கள்
-----------

வெளி இணைப்புகள்
---------------

* A short biography of Saraswathi Gora பரணிடப்பட்டது 2006-10-02 at the வந்தவழி இயந்திரம் in *Indian Skeptic* by Sunanda Shet
* Obituary in *Deccan Herald*
* Obituary at www.newsfix.de

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |

Jamnalal Bajaj Award winners



1. ↑  "Saraswathi Gora selected for Basava Puraskar". *The Hindu*. 5 April 2001. . 
[*தொடர்பிழந்த இணைப்பு*]
2. ↑  "Saraswathi Gora passes away". *The Hindu*. 20 August 2006. 21 October 2012 அன்று மூலம் பரணிடப்பட்டது.
3. ↑  "Jamnalal Bajaj Awards Archive". Jamnalal Bajaj Foundatio.
4. ↑  "Veteran freedom fighter Saraswathi Gora dies". Oneindia. 19 August 2006. .
5. ↑  "Saraswathi Gora selected for Basava Puraskar". *தி இந்து*. 2001-04-05. . 
[*தொடர்பிழந்த இணைப்பு*]
நேரியல் இயற்கணிதத்தில் **கெழு அணி** அல்லது **குணக அணி** (*coefficient matrix*) என்பது ஒரு நேரியல் சமன்பாட்டுத் தொகுப்பின் சமன்பாடுகளின் மாறிகளின் கெழுக்களாலான அணியைக் குறிக்கும். நேரியல் சமன்பாடுகளின் தொகுப்பின் தீர்வு காண்பதற்கு இவ்வணி பயன்படுகிறது.

*m* நேரியல் சமன்பாடு and *n* தெரியாக்கணியங்களில் அமைந்த *m* நேரியல் சமன்பாடுகளைக் கொண்ட தொகுதி:

{\displaystyle a\_{11}x\_{1}+a\_{12}x\_{2}+\cdots +a\_{1n}x\_{n}=b\_{1}\,}
{\displaystyle a\_{21}x\_{1}+a\_{22}x\_{2}+\cdots +a\_{2n}x\_{n}=b\_{2}\,}
{\displaystyle \vdots \,}
{\displaystyle a\_{m1}x\_{1}+a\_{m2}x\_{2}+\cdots +a\_{mn}x\_{n}=b\_{m}\,}
இத்தொகுதியில் {\displaystyle x\_{1},\ x\_{2},...x\_{n}} என்பவை மாறிகள்; {\displaystyle a\_{11},\ a\_{12},...\ a\_{mn}} என்பவை கெழுக்கள். இச்சமன்பாட்டுத் தொகுதியின் கெழு அணி *m x n* வரிசை அணியாகவும் (*i*,*j*)- ஆவது உறுப்பு {\displaystyle a\_{ij}} ஆகவும் இருக்கும்.

இச்சமன்பாட்டுத் தொகுதியின் கெழு அணி:

{\displaystyle {\begin{bmatrix}a\_{11}&a\_{12}&\cdots &a\_{1n}\\a\_{21}&a\_{22}&\cdots &a\_{2n}\\\vdots &\vdots &\ddots &\vdots \\a\_{m1}&a\_{m2}&\cdots &a\_{mn}\end{bmatrix}}}

மேற்கோள்கள்
-----------

1. ↑  Liebler, Robert A. (December 2002). *Basic Matrix Algebra with Algorithms and Applications*. CRC Press. பக். 7-8.. பார்த்த நாள்: 13 May 2016.
**நவீன இந்தியாவின் கோயில்கள்** (*Temples of modern India*) என்பது இந்தியாவின் முதலாவது பிரதமர் சவகர்லால் நேரு உருவாக்கிய ஒரு சொற்தொடராகும். 

சுதந்திரத்திற்குப் பிறகு இந்தியாவில் தொடங்கப்பட வேண்டிய அறிவியல் ஆராய்ச்சி நிறுவனங்கள், எஃகு ஆலைகள், மின் உற்பத்தி நிலையங்கள், அணைகள், அறிவியல் மற்றும் தொழில்துறைகளை  விவரிப்பதற்காக பக்ரா நங்கல் அணை கட்டும் பணியைத் தொடங்கியபோது இச்சொற்றொடரை நேரு உபயோகித்தார். 

இந்தத் திட்டங்கள் அனைத்தும் கனரகத் தொழில்கள் மற்றும் அறிவியல் ஆராய்ச்சி நிறுவனங்களின் இணைப்புடன் நவீன இந்தியாவின் வளர்ச்சி பற்றிய நேருவின் பார்வையின் ஒரு பகுதியாகும். 

பெரும்பாலான பொதுத்துறை நிறுவனங்கள் மற்றும் ஐஐடி போன்ற அறிவியல் தொழில்நுட்ப நிறுவனங்கள் நேருவால் நவீன இந்தியாவின் பார்வையின் ஒரு பகுதியாக உருவாக்கப்பட்டன.

மேற்கோள்கள்
-----------

1. ↑  PSUs: Modern industrial temples of India DNA, 8 October 2009.
2. ↑  "Temples of Modern India" (in en-US). *The Financial Express*. .
3. ↑  "When the big dams came up". *The Hindu*. 20 March 2015.. பார்த்த நாள்: 5 January 2019.
4. ↑  Jawaharlal Nehru: Architect of India's modern temples, தி இந்து, July , 2003.
5. ↑  "I Wrote My Will Across the Sky in Stars". இந்தியா டுடே. 6 December 2011. 18 September 2015 அன்று பார்க்கப்பட்டது.
தெரியாத பொருளைத் தெளிவாக்குவதற்கு உவமை கையாளப்படும். உவமை பல வகையில் அமையும். அவற்றுள் **உள்ளுறை** என்பது ஒருவகை.

உள்ளுறை என்பது அகத்திணைப் பாடல்களில் அமைந்திருக்கும்.
புறத்திணைப் பாடல்களில் அது அமையுமாயின் அதனைப் 'பிறிது மொழிதல் அணி' (=ஒட்டணி) என்பர். 

'கடல் ஓடா கால்வல் நெடுந்தேர் கடல் ஓடும் நாவாயும் அன்ன நிலத்து' என்னும் திருக்குறளில் பிறிதுமொழிதல் அமைந்துள்ளது. ஒருவருடைய செல்வாக்கு எல்லா இடங்களிலும் செல்லுபடியாகாது என்னும் உண்மை 'தேர் கடலில் ஓடாது, கப்பல் தரையில் ஓடாது' என்னும் உவமைகளால் சொல்லாமல் சொல்லப்பட்டுள்ளது.

தொல்காப்பியர் உள்ளுறை உவமத்தை 
'உவமப் பொருளின் உற்றது உணரும் தெளிமருங்கு உளவே திறத்து இயலான' (தொல்காப்பியம் 1241) என்று குறிப்பிடுகிறார்.

சொல்லப்பட்ட உவமையைக் கொண்டு சிலவற்றை உய்த்துணர்ந்து கொள்ளவேண்டும் என்கிறார்.

ஓரம்போகியார் பாடிய ஐங்குறுநூறு மருதத்திணைப் புவிப்பத்து பாடல்களில் உள்ளுறை உவமைகளைக் காணலாம்.

> **எடுத்துக்காட்டு:**  
> 
> 
> 
> 
>   
> 
> அம்பணத்து அன்ன யாமை ஏறிச்  
> 
> செம்பின் அன்ன பார்ப்புப் பல துஞ்சும்  
> 
> யாணர் ஊர! நின்னினும்  
> 
> பாணன் பொய்யன் பல சூளினனே.   
> 
> 
> 
> (ஐங்குறுநூறு 43) - இது பாடல்.
> 
>   
> 
> ஆமை முதுகின் மேல் அதன் குஞ்சுகள் பல ஏறிப் பரண் மேல் தூங்குவதுபோல் தூங்கும் ஊரை உடையவன் என்று தலைவன் இப்பாடலில் விளிக்கப்படுகிறான். 
> 
> 
> 
> தலைவன் பரத்தை மேல் உறங்குகிறான் என்னும் செய்தி இதனால் உய்த்துணர வைக்கப்பட்டுள்ளது.
> 
> 

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**நவீன இலிகுரிய மொழி** ஒரு கால்லோ உரோமான்சு மொழி. இது வடக்கு இத்தாலியில் உள்ள இலிகுரியா, பிரான்சின் நடுநிலக்கடல் கரையோரத்தின் பகுதிகள், மொனாக்கோ, சார்டினியாவில் உள்ள ஊர்களான கார்லோபோர்ட்டே, காலாசேத்தா ஆகிய இடங்களில் பேசப்படுகிறது. இது மேற்கு உரோமான்சு கிளைமொழித் தொகுதியின் ஒரு பகுதியாகும். இலிகுரியாவின் தலைநகரமான செனோவாவில் பேசப்படுகின்ற செனோவியம் என்னும் கிளைமொழியே மிகவும் முக்கியமானது. 

இலிகுரிய மொழி ஏறத்தாழ 500,000 மக்களால் பேசப்படுகிறது. பரவலாகப் பேசப்பட்டுவரும் இம்மொழியை செனோவாவிலும், இப்பகுதியில் உள்ள பல சிறிய நகரங்களிலும் ஊர்களிலும் பலர் பேசுகின்றனர். இம்மொழியைப் பாதுகாப்பதற்காகப் பல அமைப்புக்களும் இயங்கி வருகின்றன. இவற்றுட் சில இம்மொழியைக் கற்பதற்கான பாடநெறிகளையும் வழங்குகின்றன. 

இதற்கும் பண்டைய இலிகுரிய மொழிக்கும் இடையில் தொடர்பு கிடையாது. இதற்கான மொழியியல் சான்றுகள் எதுவும் இல்லை. ஆனாலும், பண்டை லிகுரிய மொழியிலிருந்து சில இடப்பெயர்கள் பயன்பாட்டில் உள்ளன.

எழுத்துக்கள்
------------

இம்மொழி இலத்தீன் எழுத்துக்களைக்கொண்டே எழுதுகின்றனர். இலிகுரிய எழுத்துக்களில் 7 உயிரெழுத்துக்களும், 18 மெய்யெழுத்துக்களும் அடங்குகின்றன.

* உயிரெழுத்துக்கள்: **a**, **e**, **i**, **ò** (IPA: [ɔ]), **o** [u], **u** [y], **æ** [ɛ], அத்துடன் **eu** [ø].
* மெய்யெழுத்துக்கள்: **b**, **c**, **ç**, **d**, **f**, **g**, **h**, **l**, **m**, **n**, **p**, **q**, **r**, **s**, **t**, **v**, **x**, **z**.

மேற்கோள்கள்
-----------

1. ↑  ethnologue (2009). "Ligurian". *Ethnologue: Languages of the World* (16th ed.). Ethnolouge. Text "Ligurian: a language of Italy" ignored (உதவி)
**சிங்களாந்தபுரம் திருவேஸ்வரர் கோயில்** தமிழ்நாட்டில் நாமக்கல் மாவட்டம், சிங்களாந்தபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திருவேஸ்வரர், பங்கஜவள்ளி சன்னதிகளும், விநாயகர், வள்ளி, தெய்வாணை சமேத சுப்பிரமணியர், ஜேஸ்டாதேவி, பைரவர், சூரியன், சந்திரன், பாலமுருகன், வீரபத்திரர், ஐயப்பன், லிங்கேஸ்வரர், தட்சனா மூர்த்தி, சண்டிகேஸ்வரர், பிரம்மா உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. மார்கழி மாதம் திருவாதிரை முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
'**சிங்கவனம் பாளையம்'** என்பது, தமிழ்நாட்டில் உள்ள புதுக்கோட்டை மாவட்டம், "அறந்தாங்கி" பகுதி 'சிங்கவனம்' என்ற ஊரை தலைமை இடமாகக் கொண்ட ஜமீன் ஆகும். இது "மெய்கண் கோபாலர்" என்ற பட்டம் பூண்ட கள்ளர் மரபினரால் ஆளப்பட்டது.

வரலாறு
------

1879 ஆம் ஆண்டு, சவ்வாஜி விஜயரகுநாத மகாராஜா மெய்க்கண் கோபாலர் கீழ் 26 கிராமங்கள் இருந்தன (8631 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 3261 ரூபாய் 9 அணா 10 பைசா ஆகும்.

13.04.1729 ஆண்டு, ராஜஸ்ரீ சவ்வாய் விசைய ரகுநாத வாளாசி கிருஷ்ண கோபாலர் என்பவர் திருவாடுதுறை ஆதீனத்திற்க்கு சிறுபனையூர் என்னும் ஒரு ஊரில் நிலம் கொடையாக அளித்து அதை செப்பேட்டில் பதித்துள்ளார். மேலும் இவரால் 26.06.1758 ஆம் ஆண்டு மன்னார்குடி, ஜெயங்கொண்டநாதர் திருக்கோயிலுக்கு இறையலியாக 72 இராசகோபால சக்கரமும், 31.01.1760 ஆம் ஆண்டு மாலை வழிபாட்டிற்காக ஆண்டொன்றுக்கு 40 பொன் வழங்கப்பட்டது.

தற்போதைய சிங்கவனம் ஜமீன்தார் ராமசாமி மெய்க்கன் கோபாலர் ஆவார்.

மேற்கோள்கள்
-----------

1. 1 2   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
2. ↑   *மூவேந்தர் குல தேவர் சமூக வரலாறு*. 1976. பக். 319. .
3. ↑   *தஞ்சாவூர் மராட்டியர் கல்வெட்டுகள்*. 1987. பக். 213. .
4. ↑   *திருவாரூர் மாவட்ட கல்வெட்டுகள்*. 2000. பக். 82. .
5. ↑  "ரேக்ளா ரேஸ் தலைவர்". தினகரன். 2022-10-14 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
சமூக அறிவியலில், **நவீனமயமாதல்** என்பது, தனி மனிதர்களின் வாழ்க்கையை முற்றாகவே மாற்றியமைக்கும், தொழில்மயமாதல், நகராக்கம் மற்றும் பிற சமூக மாற்றங்கள் சார்ந்த ஒரு நடைமுறையைக் குறிக்கும் ஒரு கருத்துரு ஆகும். 

  

நவீனமயமாதல் என்னும் கருத்துரு, சமூகப் படிமுறை வளர்ச்சிக் கோட்பாடுகள் விளக்குகின்றபடி சமூகங்கள் ஒரு பொதுவான வளர்ச்சிப்போக்குக் கொண்டவை என்ற நோக்கிலிருந்து உருவானதாகும். இதன்படி, ஒவ்வொரு சமூகமும் காட்டுமிராண்டி நிலையிலிருந்து உயர் மட்டங்களிலான மேம்பாட்டையும், நாகரிகத்தையும் நோக்கி படிமுறை வளர்ச்சி அடைகின்றன கூடிய நவீனமயமான நாடுகள் அதிக செல்வம் உடையனவாகவும், பலம் கொண்டவையாகவும் இருப்பதுடன், அவற்றின் குடிமக்கள் அதிக சுதந்திரம் உடையவர்களாகவும், உயர்ந்த வாழ்க்கைத் தரம் கொண்டவர்களாகவும் காணப்படுகின்றனர். இதுவே சமூக அறிவியல் துறையில் பல பத்தாண்டுகளாக நிலவிவரும் பொதுவான கருத்தாகும்.

| * பா
* உ
* தொ
பண்பாட்டு மாற்றம் |
| --- |
| 
பண்பாட்டுப் பேரரசுவாதம்  **·** 
உயர்குடியாக்கம் (சமஸ்கிருதமயமாக்கம்)  **·** 
பிறபண்பாட்டுமயமாதல்  **·** 
பண்பாட்டுப் பேறு  **·** 
பண்பாட்டுத் தழுவல்  **·** 
உறவின்முறையாக்கம்  **·** 
நவீனமயமாதல்  **·** 
தொழில்மயமாதல்  **·** 
நகரவயமாதல்  **·** 
உலகமயமாதல்  **·** 
ஓரினமாதல்  **·** 
பண்பாட்டு பரிமாற்றம்  **·** 
பண்பாட்டு மீட்டுருவாக்கம்  **·** 
 |
| **சிங்களவர் பண்பாடு** |
| 
**சிங்கள மொழி** 
**சிங்களவர் சமயம்** 
**சிங்கள இலக்கியம்** 
**சிங்களப் புத்தாண்டு**
**கண்டி நடனம்** 
**சிங்கள இசை** 
**சிங்கள நாடகம்** 
**சிங்கள ஓவியம்** 
**சிங்களத் திரைப்படத்துறை** 
**சிங்களவர் சமையல்**
**சிங்களவர் உடை** 
**இலங்கைக் கட்டிடக்கலை** 
சிற்பம்  
விளையாட்டு 
**சண்டைக் கலை** 
**சிங்களத் தேசியம்**
 |
| தொகு  |

சிங்கள மொழியில், சூழமைவில் எழுதப்பட்ட இலக்கியத்தை **சிங்கள இலக்கியம்** எனலாம். சிங்கள இலக்கியம் தொன்மமும் தொடச்சியும் தனித்துவமும் கொண்டது. செய்யுளும் உரைநடையும் சிங்கள இலக்கியத்தில் பழங்காலம் முதற்கொண்டே வளர்ச்சி பெற்ற வடிவங்களாகும். சிங்கள இலக்கியத்தில், வரலாற்றில் மகாவம்சத்துக்கு மிக முக்கிய இடமுண்டு.

வரலாறு
------

கிமு 3 அல்லது 2 ம் நூற்றாண்டில் உருவாக்கப்பட்ட சிங்கள கல்வெட்டுக்கள் உண்டு. எனினும் குறிப்பிடத்தக்க, இன்றும் எமக்கு கிடைத்த சிங்கள இலக்கியங்கள் கிபி 9 ம் நூற்றாண்டைச் சார்ந்தவை. 9 ம் நூற்றாண்டின் Siyabaslakara இன்று கிடைக்கும் மிக முந்திய சிங்கள இலக்கியம் ஆகும். சிங்கள இலக்கியத்தின் பெரும் பகுதி பெளத்த சமய நூல்கள் ஆகும்.

முக்கிய ஆக்கங்கள்
-----------------

* Siyabaslakara
* Elu Sandas
* Dhampiya-atuvâ Gätapadaya
* sikhavalanda
* sikhavalanda vinisa
* Kavsilumina

இவற்றையும் பார்க்க
------------------

* இலங்கை வரலாற்று நூல்கள்

மேற்கோள்கள்
-----------

* Literary cultures in history: reconstructions from South Asia By Sheldon

வெளி இணைப்புகள்
---------------

* Sri Lanka: A Short History of Sinhala Language
* A survey of Sinhalese prose literature from ancient times to the modern period
* Sinhalese Authors
* Living language in crisis!
**சிங்கராஜா வனம்** (*Sinharaja Forest Reserve*) இலங்கையில் அமைந்துள்ள பாதுகாக்கப்பட்ட தேசிய வனமாகும். இது இலங்கையின் சபரகமுவா, தென் மாகாணங்களின் எல்லையில் இரத்தினபுரி, காலி , மாத்தறை மாவட்டங்களில் தாழ்நில ஈரவலயத்தில் அமைந்துள்ளது. சிங்கராஜா வனம் கடல் மட்டத்தில் இருந்து 300 மீட்டர் தொடக்கம் 1170 மீட்டர் உயரம் கொண்ட அயன மண்டல மழைக்காடாகும். இக்காட்டின் உயிரினப் பல்வகைமை மிக அதிகமாகும். இதன் உயிரியல் முக்கியத்துவம் காரணமாக 1988ஆம் ஆண்டு முதல் யுனெஸ்கோவினால் உலக உரிமைத்தளமாக அறிவிக்கப்பட்டுள்ளது. உள்நாட்டு வெளிநாட்டு உல்லாசப் பயணிகளிடையே மிகப் பிரபலமான தளங்களில் ஒன்றாகும்.

இன்றைய சிங்கராஜா வனத்தின் பெரும்பகுதி 1875 ஆண்டு மே 8 ஆம் நாள், இலங்கைத் தரிசு நிலச்சட்டத்தின் கீழ் 4046 ஆம் இலக்க அரசிதலின் படி சிங்கராஜா வனம் இயற்கை ஒதுக்கீடாக அறிவிக்கப்பட்டது. 20 ஆம் நூற்றாண்டின் ஆரம்பத்தில் மேலும் பல பகுதிகள் இதற்குள் இணைக்கப்பட்டன. ஏப்ரல் 1978 ஆம் ஆண்டு இது உயிரின ஒதுக்கீடாக அறிவிக்கப்பட்டது. 1988 அக்டோபர் 21 ஆம் நாள் 528/14 அரசிதழின் படி, 7,648.2 எக்டயார் பரப்பளவு இலங்கையின் தேசிய உரிமை காடாக இது அறிவிக்கப்பட்டது. இதே ஆண்டு யுனெஸ்கோ 6,092 எக்டயார் காட்டு ஒதுக்கீடு மற்றும் 2,772 எக்டயார் முன்மொழியப்பட்ட காட்டு ஒதுக்கீடு என்பவற்றை உள்ளடக்கிய 8,864 எக்டயார் பரப்பளவை உலக உரிமைத் தளமாக அறிவித்தது.

காலநிலை
-------

இது இலங்கையின் தாழ்நில ஈரவலயத்தில் அமைந்துள்ளது. சிங்கராஜா வனப்பகுதியில் ஆண்டுக்கு சராசரி வெப்பநிலை 23.6 செல்சியஸ் ஆகும். மே தொடக்கம் யூலை வரை தென்மேற்குப் பருவக் காற்று மூலமும், அக்டோபர் முதல் டிசம்பர் வரை வடகிழக்குப் பருவக் காற்று மூலமும் இக்காடு மழையைப் பெறுகின்றது. ஆண்டுக்கு சராசரியாக 2500 மில்லிமீட்டர் மழை இங்கே பொழிகின்றது.

மேற்கோள்கல்
-----------

1. 1 2  சிங்கராஜா வனம் பற்றிய கட்டுரை
2. ↑  இலங்கையின் காடுகள் பரணிடப்பட்டது 2007-09-28 at the வந்தவழி இயந்திரம் தினக்குரல்
3. ↑  மை ஸ்ரீலங்கா இணையத்தில் சிங்கராஜா வனத்தை பற்றி

| * பா
* உ
* தொ
இலங்கையின் உலகப் பாரம்பரியக் களங்கள் |
| --- |
| 
* அனுராதபுரம்
* மத்திய மலைப்பிரதேசங்கள்
* காலியும் அதன் அரண்களும்
* தம்புள்ளை பொற்கோவில்
* கண்டி
* பொலன்னறுவை
* சிகிரியா
* சிங்கராஜக் காடு

 | Flag of Sri LankaFlag of Sri Lanka |


| * பா
* உ
* தொ
இலங்கையின் சுற்றுலாத் தலங்கள் |
| --- |
| இயற்கை | 
* ஓட்டன் சமவெளி தேசிய வனம்
* சிங்கராஜக் காடு
* பேராதனை தாவரவியற் பூங்கா
* கக்கலை பூங்கா
* கிக்கடுவை
* நுவரெலியா
* நீர்கொழும்பு
* உடவளவை தேசியப் பூங்கா

 |
| சமயம் | 
* கதிர்காமம்
* திருக்கோணேச்சரம்
* நல்லூர் கந்தசுவாமி கோவில்
* மடு மரியாள் ஆலயம்

 |
| உலகப் பாரம்பரியக் களங்கள் | 
* அனுராதபுரம்
* மத்திய மலைப்பிரதேசங்கள்
* காலியும் அதன் அரண்களும்
* தம்புள்ளை பொற்கோவில்
* கண்டி
* பொலன்னறுவை
* சிகிரியா
* சிங்கராஜக் காடு

 |

| * பா
* உ
* தொ
இலங்கையின் உயிர்வள ஒதுக்கீடுகள் |
| --- |
| ஹுருலு **·**  சிங்கராஜ **·**  கன்னெலிய-தெதியகல-நாக்கியாதெனிய **·**  பூந்தல |
**ஜெயந்தா அசாரிகா** (Jayanta Hazarika) (20 செப்டம்பர் 1943 - 15 அக்டோபர் 1977) அசாம் மாநிலத்தைச் சேர்ந்த இந்தியப் பாடகரும்,அசாமிய இசையமைப்பாளரும் ஆவார். இவர் ஒரு சில பாடல்களுக்கு வரிகளையும் எழுதியுள்ளார். மேலும், பல திரைப்படங்களுக்கு இசையமைத்துள்ளார். இவர் பூபேன் அசாரிகாவின் இளைய சகோதரர் ஆவார்.

சொந்த வாழ்க்கை
--------------

***ராணா-டா*** என்று பிரபலமாக அறியப்படும் ஜெயந்தா அசாரிகா, மறைந்த டாக்டர் பூபேன் அசாரிகாவின் இளைய சகோதரர் ஆவார். இவர் தனது சகோதரருடன் இணைந்து தனது இசை வாழ்க்கையைத் தொடங்கினார். பின்னர் தனியாக பாடகர் மற்றும் இசையமைப்பாளரானார். ராக் அண்டு ரோல், ஜாஸ் மற்றும் மேல்நாட்டுச் செந்நெறி இசை போன்ற மேற்கத்திய இசை வடிவங்களை பாரம்பரிய அசாமிய மெல்லிசைகளுடன் இணைத்து புதிய ஒலியை உருவாக்கிய முதல் அசாமிய இசையமைப்பாளரானார். மேலும் தனது இசையமைப்பில் பல மேற்கத்திய கருவிகளை அறிமுகப்படுத்துவதில் முன்னோடியாகவும் இருந்தார்.

இறப்பு
------

1977ஆம் ஆண்டு ‘நாதுன் ஆஷா’ என்ற திரைப்படத்தின் இசைப் பதிவுக்காக கொகல்கத்தா சென்ற இவர் திடீரென நோய்வாய்ப்பட்டு அக்டோபர் 15 அன்று இறந்தார் 

ஜெயந்த ஹசாரிகா பல இசைக்கருவிகளை வாசிப்பதில் அனுபவம் வாய்ந்தவர். கித்தார், டோம்ரா, மாண்டலின், துருத்தி, தபலா மற்றும் ஆர்மோனிகா ஆகியவற்றை வாசித்தார். உலகின் பிற பகுதிகளில் இருந்து பல்வேறு பாரம்பரிய இசைக்கருவிகளை சேகரித்து வந்தார். ஒரே நேரத்தில் இரண்டு வெவ்வேறு நிலைகளில் ஆர்மோனியத்தை வாசிப்பார். 

மேற்கத்திய இசைக்கருவிகளுடன் பாரம்பரிய அசாமிய தாளங்களின் அதிநவீன கலவையுடன் இசையை உருவாக்கினார். மேற்கத்திய இசைகளில் இவரது திறமையான இணைவு இவரது இசைக்கு அதுவரை நவீன அசாமிய பாடல்களுடன் தொடர்பில்லாத தனித்துவத்தை அளித்தது. இவர் வழக்கத்திற்கு மாறான முன்னிசைகளையும் இடையிசைகளையும் பயன்படுத்தினார்.  நிர்மல்பிரபா போர்தோலோவின் பாடல் வரிகளும், இவரது இசையமைப்பின் கலவையும் சேர்ந்து எப்பொழுதும் அசாமின் 
மெல்லிசைகளாக கருதப்படுகிறது. இந்த இணை உருவாக்கிய பெரும்பாலான பாடல்கள் இன்றும் பிரபலமாக உள்ளன.

மேற்கோள்கள்
-----------

1. ↑  Barman Shivanath (1992). Axomiya Jiwoni Obhidhan (অসমীয়া জীৱনী অভিধান). Sophia Press & Publishers Pvt. Ltd. Guwahati, First Edition, Pg: 102–3
2. ↑  Rini Kakati, *Legend Resurrected*, (published in Assam Tribune on 15-10-2006), accessed from www.bipuljyoti.in பரணிடப்பட்டது 27 அக்டோபர் 2009 at the வந்தவழி இயந்திரம். Retrieved 23 October 2012
3. ↑  Krishna Dulal Barua, *Songs Sung True, A Profile of Jayanta Hazarika*, (puclished in Assam Tribune), archived from www.bipuljyoti.in பரணிடப்பட்டது 27 அக்டோபர் 2009 at the வந்தவழி இயந்திரம். Retrieved 23 October 2012

வெளி இணைப்புகள்
---------------

* பரணிடப்பட்டது 27 அக்டோபர் 2009 at the வந்தவழி இயந்திரம்
* பரணிடப்பட்டது 27 அக்டோபர் 2009 at the வந்தவழி இயந்திரம்
* The Flagship Assamese Internet Radio Station: Markin Kalpataru - Jayanta Hazarika Memorial in London

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**ஜெயசிறீ நைஷாத் ராய்ஜி** (*Jayashri Raiji*)(1895-1985) என்பவர் இந்திய விடுதலை ஆர்வலர், சமூக சேவகர், சீர்திருத்தவாதி மற்றும் அரசியல்வாதி ஆவார். இவர் தென்மத்திய மும்பை மக்களவைத் தொகுதியின் முதலாவது மக்களவை உறுப்பினராக இருந்தார்.

ஆரம்ப கால வாழ்க்கை
------------------

ஜெயசிறீ 1895ஆம் ஆண்டு அக்டோபர் 26ஆம் தேதி சூரத்தில் சர் மனுபாய் மேத்தாவிற்கு மகளாகப் பிறந்தார். மேலும் இவர் தனது உயர் படிப்பினை பரோடா கல்லூரியில் பயின்றார்.

பணி
---

தனது சமூகப் பணிக்காக அறியப்பட்ட ராய்ஜி 1919-ல் பாம்பே மாகாண மகளிர் குழுவின் தலைவரானார். ஒத்துழையாமை இயக்கத்தின் போது (1930), ஜெயசிறீ வெளிநாட்டுப் பொருட்களை விற்கும் கடைகளை முற்றுகையிட்ட போராட்டத்தில் கலந்து கொண்டார். வெள்ளையனே வெளியேறு இயக்கத்தின் போது (1942) பிரித்தானிய அதிகாரிகளால் ஆறு மாதங்கள் சிறையில் அடைக்கப்பட்டார். சுதேசி பொருட்களைத் தத்தெடுப்பதை ஊக்குவிப்பதற்காக, கண்காட்சிகளை நடத்தவும், பெண்கள் கூட்டுறவு அங்காடிகளை அமைக்கவும் இவர் உதவினார்.

இந்தியா சுதந்திரம் பெற்ற பிறகு, முதல் பொதுத் தேர்தலில் தென்மத்திய மும்பை மக்களவைத் தொகுதியில் போட்டியிட்ட ஜெயசிறீ முதலாவது மக்களவை உறுப்பினரானார். இந்தியக் குழந்தைகள் நலக் குழுவின் நிறுவன உறுப்பினர்களில் இவரும் ஒருவர். 1980ஆம் ஆண்டில், பெண்கள் மற்றும் குழந்தைகளின் மேம்பாடு மற்றும் நலனுக்கான ஜம்னாலால் பஜாஜ் விருது இவருக்கு வழங்கப்பட்டது.

தனிப்பட்ட வாழ்க்கை
------------------

ஜெயசிறீ 1918-ல் என். எம். ரைஜியை மணந்தார். இந்த இணையருக்கு நான்கு குழந்தைகள் உள்ளனர். இவர் 1985-ல் இறந்தார்.

மேற்கோள்கள்
-----------

1. 1 2 3  "Members Bioprofile: Raiji, Shrimati Jayashri". மக்களவை (இந்தியா). 26 November 2017 அன்று பார்க்கப்பட்டது.
2. ↑  "Statistical Report on General Elections, 1951 to the First Lok Sabha" (PDF). Election Commission of India. p. 95. 27 November 2017 அன்று பார்க்கப்பட்டது.
3. ↑  "They dared to dream..." Indian Council for Child Welfare. 27 November 2017 அன்று பார்க்கப்பட்டது.
4. ↑  "Smt. Jayashri Raiji". Jamnalal Bajaj Foundation. 26 November 2017 அன்று பார்க்கப்பட்டது.
5. ↑  Kamla Mankekar (2002). *Women Pioneers in India's Renaissance, as I Remember her: Contributions from Eminent women of present-day India*. National Book Trust, India. பக். ix. பன்னாட்டுத் தரப்புத்தக எண்:978-81-237-3766-9. .
**சிங்கரேணி நிலக்கரிச் சுரங்க நிறுவனம்** (*The Singareni Collieries Company Limited* or *SCCL*) இந்தியாவின் தெலங்கானா மாநில அரசிற்கு சொந்தமான அரசு நிறுவனம் ஆகும். இந்த நிலக்கரி நிறுவனத்தின் 49% பங்குகள் இந்திய அரசின் நிலக்கரி அமைச்சகம் வைத்துள்ளது. இந்நிறுவனம் கோதாவரி சமவெளியில் உள்ள ஆறு மாவட்டங்களில் 45 நிலக்கரி சுரங்கங்கள் கொண்டுள்ளது. அதில் 25 திறந்தவெளி சுரங்கங்களும்; 25 நிலத்தடி சுரங்கங்களும் உள்ளது. இந்நிறுவனத்தில் 45,079 தொழிலாளர்கள் மற்றும் அதிகாரிகளும் பணியாற்றுகிறார்கள். இந்நிறுவனம் இந்தியாவின் நிலக்கரி உற்பத்தியில் 9.2% பங்களிக்கிறது.
1889ஆம் ஆண்டில் துவக்கப்பட்ட இந்நிறுவனம் இதுவரை 1.36 பில்லியன் டன் நிலக்கரி எடுத்துள்ளது. மேலும் இதன் நிலக்கரி இருப்பு 10.84 பில்லியன் டன்னாக உள்ளது.

வரலாறு
------

பிரித்தானிய இந்தியாவின் ஆட்சியில் 1889ஆம் ஆண்டில் சிங்கரேணி நிலக்கரிச் சுரங்க நிறுவனம் நிறுவப்பட்டது. 23 டிசம்பர் 1920 அன்று இதனை ஐதராபாத் தக்கான நிலக்கரி நிறுவனம் வாங்கியது. 1945இல் ஐதராபாத் நிஜாம் இந்நிறுவனத்தை வாங்கியது. பின் இந்திய விடுதலைக்குப் பிறகு இந்நிறுவனம் ஆந்திர அரசு நிறுவனமாக செயல்பட்டது. தெலங்கானா மாநிலம் நிறுவப்பட்டப் பிறகு இந்நிறுவனம் தெலங்கானா அரசு நிறுவனமாக மாறியது. 1960 முதல் இந்நிறுவனத்தின் பங்குகள் தெலங்கானா மாநில அரசு மற்றும் இந்திய அரசு 51:49 விகிதத்தில் கொண்டுள்ளது.

மேலாண்மை
--------

தெலங்கானா மாநில அரசின் கட்டுப்பாட்டில் உள்ள இந்நிறுவனம் 10 இயக்குநர்கள் மற்றும் ஒரு மேலாண்மை இயக்குநர் தலைமையில் இயங்குகிறது. தலைவர்-மேலாண்மை இயக்குநரை தெலங்கானா அரசே நியமிக்கிறது. இயக்குநர்கள் அவையின் 3 இயக்குநர்கள் இந்திய அரசாலும்; தலைவர்-மேலாண்மை இயக்குநர் உள்ளிட்ட 3 இயக்குநர்கள் தெலங்கானா மாநில அரசாலும் நியமிக்கப்படுகின்றனர். மேலும் 5 செயல் இயக்குநர்கள் நிறுவனத்தின் அன்றாடப் பணிகளை கவனிப்பர். இந்நிறுவனத்தின் தலைமையிடம் 
கொத்தகூடத்திலும் மற்றும் தலைவர்-மேலாண்மை இயக்குநர் அலுவலகம் ஐதராபாத்திலும் உள்ளது.

செயல்பாடுகள்
------------

சிங்கரேணி நிலக்கரி நிறுவனம் நிலக்கரி தோண்டி எடுப்பதுடன், நிலக்கரியைக் கொண்டு சிங்கரேணி, கொத்தகூடம், மற்றும் ராமகுண்டம் ஆகிய இடங்களில் உள்ள அனல் மின் நிலையங்கள் மூலம் மின்சாரம் உற்பத்தி செய்கிறது.

மேற்கோள்கள்
-----------

1. ↑  The Singareni Collieries Company Limited

வெளி இணைப்புகள்
---------------

* சிங்கரேணி நிலக்கரி சுரங்கத்தின் அதிகாரப்பூர்வ இணையதளம்
கோடா நாச்சா அல்லது சைதி கோடா நாச்சா
**சைதி கோடா** (*Chaiti ghoda*) என்பது ஒடிசாவின் பிரபலமான நாட்டுப்புற நடன வடிவங்களில் ஒன்றாகும். இது கியோட் (கைபர்தா) போன்ற பழங்குடியின மீனவர்களால் சிறப்பாக நிகழ்த்தப்படுகிறது.  சைதி என்பது ஆண்டின் சைத்ர மாதத்தை (சித்திரை) குறிக்கிறது. அதாவது மார்ச் முதல் ஏப்ரல் வரை வைசாக முழு நிலவு வரை அதாவது ஏப்ரல் முதல் மே வரை. மேலும், கோடா என்றால் ஒடியா மற்றும் இந்தியில் குதிரை என்று பொருள்.  பழங்குடியினரான கியோட் மீனவர்களின் உதவியுடன் இராமன் ஆற்றைக் கடந்ததாகவும், அதற்கு ஈடாக அவர் மீனவர்களுக்கு குதிரையைக் கொடுத்ததாகவும் ஒரு கதை உள்ளது. 

மரத்தால் செய்யப்பட்ட பொய்க்குதிரை, அழகாக வர்ணம் பூசப்பட்டு, வண்ணமயமான துணிகளால் சூழப்பட்ட ஒரு முட்டுக்கட்டையாக பயன்படுத்தப்படுகிறது. அனைத்து மீனவர்களும் நடனமாடுகிறார்கள். மேலும், அவர்களின் மனைவிகள் இணை நடனக் கலைஞர்களாகவும் பாடகர்களாகவும் இருக்கிறார்கள். இந்த நடனத்தில் ஆண்கள் ரவுதா என்றும், பெண்கள் ரவுதானி என்றும் அழைக்கப்படுகிறார்கள்.

கருப்பு குதிரை மற்றும் வெள்ளை குதிரை என இரண்டு குதிரைகள் பயன்படுத்தப்படுகின்றன.  மீனவர் பழங்குடியினரின் முக்கிய தெய்வமான வசுலி தேவியின் நினைவாக எட்டு நாட்கள் திருவிழா கொண்டாடப்படுகிறது. இந்த இனக்குழுவின் தெய்வத்தின் ஆசீர்வாதத்தைப் பெறுவதற்காக இது கொண்டாடப்படுகிறது.

சான்றுகள்
---------

1. ↑  "10 Unique Dance Forms Of Odisha Which Are Spectacular In Their Distinctive Ways! | Mycitylinks- Bhubaneswar | Cuttack | Puri". *mycitylinks.in*. 3 October 2016 அன்று பார்க்கப்பட்டது.
2. ↑  "horse - Hindi translation - bab.la English-Hindi dictionary". *en.bab.la*. 3 October 2016 அன்று பார்க்கப்பட்டது.
3. ↑  "Chaiti Ghoda Nata". *odialinks.com*. 3 October 2016 அன்று மூலம் பரணிடப்பட்டது. 3 October 2016 அன்று பார்க்கப்பட்டது.
4. ↑  "CHAITI GHODA". *orissadiary.com*. 10 April 2016 அன்று மூலம் பரணிடப்பட்டது. 3 October 2016 அன்று பார்க்கப்பட்டது.
5. ↑  "Ghoda nacha in Chaitra Purnima". *odialive.com*. 7 April 2015. 3 October 2016 அன்று பார்க்கப்பட்டது.
**ஜெயந்தி கேலாபாய் தலால்** (*Jayanti Ghelabhai Dalal*) (18 நவம்பர் 1909 - 24 ஆகஸ்ட் 1970) ஓர் இந்திய எழுத்தாளரும், நூல் வெளியீட்டாளரும், மேடை நடிகரும், இயக்குனரும், அரசியல்வாதியும் ஆவார். நாடக அமைப்பாளரின் குடும்பத்தில் பிறந்து, இந்தியா சுதந்திரம் பெற்ற காலத்திலும் அதற்குப் பின்னரும் அரசியலில் ஈடுபட்ட இவர் சமூகவுடைமையாலும், காந்திய தத்துவத்தாலும் ஈர்க்கப்பட்டார். இவர் தனிநபர் நாடகங்கள், சிறுகதைகள், திருத்தப்பட்ட வெளியீடுகள் ஆகியவற்றை எழுதினார்.

வாழ்க்கை
--------

ஜெயந்தி தலால், 1909 நவம்பர் 18 அன்று அகமதாபாத்தில் பிறந்தார். இவரது தந்தை கேலாபாய் தேசி நாடக சமாஜ் என்ற நாடகக் குழுவின் அமைப்பாளராக இருந்தார். எனவே இவர் கல்வியை பல்வேறு இடங்களில் பெற்றார். 1925இல் மெட்ரிகுலேசன் முடித்த இவர் மேலதிக படிப்புகளுக்காக குஜராத் கல்லூரியில் சேர்ந்தார். அவர் இந்திய விடுதலை இயக்கத்தில் பங்கேற்றதால் 1930ஆம் ஆண்டில் இளங்கலை பட்டப்படிப்பின் போது படிப்பை கைவிட்டுவிட்டார். 

இவர் 1939இல் பதிப்பகத்தைத் தொடங்கினார். தான் இறக்கும் வரை வெளியிட்டு வந்தார். 1956ஆம் ஆண்டில் மகாகுஜராத் இயக்கத்தில் ஈடுபட்ட அவர் இந்துலால் யாக்னிக் என்பவருக்கு உதவினார். மேலும், அந்தக் காலகட்டத்தில் தினமும் நவகுஜரத்தை வெளியிட்டார். 1957 இல் பம்பாய் மாநில சட்டமன்றத்திற்கு தேர்ந்தெடுக்கப்பட்டார். 1962இல், மீண்டும் போட்டியிட்டார். ஆனால் தேர்தலில் தோற்றார். ஆகஸ்ட் 24, 1970 அன்று அகமதாபாத்தில் இறந்தார். 

தனது அரசியல் வாழ்க்கையுடன், இரங்மண்டல் என்ற தொழில்முறை நாடகக் குழுவையும் இயக்கி நடித்து வந்தார்.

விருதுகள்
---------

1959 ஆம் ஆண்டில் இவருக்கு இரஞ்சித்ராம் சுவர்ண சந்திரக் விருதும் , இலக்கியத் துறையில் செய்த பங்களிப்பிற்காக நர்மத் சுவர்ண சந்திரக் விருதும் வழங்கப்பட்டது.

மேலும் படிக்க
-------------

* (in gu) *Jayanti Dalāla śatābdī-vandanā*. Sāhitya Akādemī. 2010. பன்னாட்டுத் தரப்புத்தக எண்:978-81-260-2820-7. .
* Raghuveer Chaudhari (1981). *Jayanti Dalal*. Kumakuma Prakāśana. .

மேற்கோள்கள்
-----------

1. ↑  Baradi, Hasmukh (2004). "Dalal, Jayanti (1909–70): Gujarati playwright, publisher, activist.". in Lal, Ananda (in en). *Oxford Companion to Indian Theatre*. Oxford University Press. doi:10.1093/acref/9780195644463.001.0001. பன்னாட்டுத் தரப்புத்தக எண்:9780195644463. .  (subscription required)
2. ↑  Amaresh Datta (1987). *Encyclopaedia of Indian Literature: A-Devo*. Sahitya Akademi. பன்னாட்டுத் தரப்புத்தக எண்:978-81-260-1803-1. .
3. ↑  "જયંતિ ઘેલાભાઈ દલાલ". *Gujarati Sahitya Parishad* (குஜராத்தி). 4 September 2014.
4. 1 2  "જયંતિ ઘેલાભાઈ દલાલ". *Gujarati Sahitya Parishad* (குஜராத்தி). 4 September 2014."જયંતિ ઘેલાભાઈ દલાલ". *Gujarati Sahitya Parishad* (in Gujarati). 4 September 2014.
5. ↑  *The Indian P.E.N.*, P.E.N. All-India Centre. 1970, p. 299

வெளி இணைப்புகள்
---------------

* ஆக்கங்கள் ஜெயந்தி தலால் இணைய ஆவணகத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**ஜெயபாரதி** (*Jayabharathi*) என்பவர் ஒரு தமிழ் எழுத்தாளர், திரைப்பட இயக்குநர் ஆவார். தமிழ் எழுத்தாளர்களான து. ராமமூர்த்தி, சரோஜா ராமமூர்த்தி ஆகியவர்கள் இவரது பெற்றோர்.

பத்திரிக்கைத் துறையில்
----------------------

இவர் திரைத் துறைக்கு வருவதற்கு முன்னால் பத்திரிகையாளனாகப் பணிபுரிந்தார். தினமணியில் உதவி ஆசிரியராக பணிபுரிந்தார். தினமணி, தினமணிக்கதிர் ஆகியவற்றில் சிறுகதைகள், திரைப்பட விமர்சனம் போன்றவற்றை எழுதியுள்ளார். இந்தி, ஆங்கிலம், தமிழ்ப் படங்களுக்கு விமர்சனம் எழுதுவார். அப்படித்தான் இவரின் திரைப்பட வாழ்க்கைத் தொடங்கியது. இவர் பத்திரிக்கையில் எழுதிய விமர்சனங்கின் மூலம் இயக்குநர் பாலசந்தர் அறிமுகம் ஏற்பட்டது. அவர் 1976 இல் மூன்று முடிச்சு படத்தில் ரஜினி நடித்த வேடத்தில் முதலில் இவரை நடிக்கவைக்க நினைத்திருந்தார். இதற்கு பாலச்சந்தர் கேட்டபோது தனக்கு நடிப்பில் ஆர்வம் இல்லை படங்களை இயக்கலாம் என்று இருக்கிறேன் என மறுத்துவிட்டார்.

இயக்குநராதல்
------------

இவர் 1976 முதல் மாற்றுத் திரைப்டத்திற்கான முயற்சியில் ஈடுபட்டுவந்தார். ஆனால் இவருக்கு திரைத் துறையில் எந்தப் பின்னணியும் இல்லை. திரைப்படக் கல்லூரியில் படிக்காமல், பிற இயக்குநர்களிடம் பணிபுரிந்த அனுபவம் போன்றவை இல்லாமல், திரைத் துறை சார்ந்த புத்தகங்களை படித்து, தானாகவே திரைக்கலையைக் கற்றுக்கொண்டவர். தனது நண்பர்களின் உதவியுடன் குடிசை படத்தைத் தொடங்கினார். மிகப் பெரிய போராட்டத்துக்குப் பின்னர் 1979 மார்ச்சில் படம் வெளியானது. இவரது வாழ்க்கை அனுபவங்களை *இங்கே எதற்காக* என்ற பெயரில் தனவரலாற்று நூலாக எழுதியுள்ளார்.

இயக்கிய திரைப்படங்கள்
---------------------

* குடிசை- (1979)
* ஊமை ஜனங்கள் (1984)
* ரெண்டும் ரெண்டும் அஞ்சு (1988)
* உச்சி வெயில் - (1990)
* நண்பா நண்பா (2002)
* குருஷேத்திரம் (2006)
* புத்திரன்

மேற்கோள்கள்
-----------

1. ↑  வெ. சந்திரமோகன் (4 ஆகத்து 2017). "'21 ரூபாயுடன் படத்தைத் தொடங்கினேன்' - இயக்குநர் ஜெயபாரதி நேர்காணல்". *செவ்வி*. தி இந்து. 4 ஆகத்து 2017 அன்று பார்க்கப்பட்டது.
2. ↑  "சினிமா ரசனை 28: யார் இந்த ஜெயபாரதி?". *கட்டுரை*. தி இந்து. 18 திசம்பர் 2015. 4 ஆகத்து 2017 அன்று பார்க்கப்பட்டது.